CELEX: 32021D1745
Language: mt
Date: 2021-09-23 00:00:00
Title: Deċiżjoni tal-Kumitat Politiku u ta’ Sigurtà (PESK) 2021/1745 tat-23 ta’ Settembru 2021 dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea fil-Mediterran (EUNAVFOR MED IRINI) (EUNAVFOR MED IRINI/3/2021)

4.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 350/1
               
            
         DEĊIŻJONI TAL-KUMITAT POLITIKU U TA’ SIGURTÀ (PESK) 2021/1745
         tat-23 ta’ Settembru 2021
         dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea fil-Mediterran (EUNAVFOR MED IRINI) (EUNAVFOR MED IRINI/3/2021)
         IL-KUMITAT POLITIKU U TA’ SIGURTÀ,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
         Wara li kkunsidra d-Deċiżjoni tal-Kunsill (PESK) 2020/472 tal-31 ta’ Marzu 2020 dwar operazzjoni militari tal-Unjoni Ewropea fil-Mediterran (EUNAVFOR MED IRINI) (1), b’mod partikolari l-Artikolu 8(2) tagħha,
         Billi:
         
                     (1)
                  
                  
                     Fil-31 ta’ Marzu 2020, il-Kunsill adotta d-Deċiżjoni (PESK) 2020/472, li stabbiliet u varat operazzjoni militari tal-Unjoni Ewropea fil-Mediterran (EUNAVFOR MED IRINI), taħt il-kmand tal-Viċi Ammirall Fabio AGOSTINI bħala Kmandant tal-Operazzjoni tal-UE għall- EUNAVFOR MED IRINI (‘il-Kmandant tal-Operazzjoni tal-UE’).
                  
               
                     (2)
                  
                  
                     Fis-26 ta’ Awwissu 2021, l-awtoritajiet militari Taljani pproponew li l-Viċi Ammirall Stefano TURCHETTO jieħu post il-Viċi Ammirall Fabio AGOSTINI bħala Kmandant tal-Operazzjoni tal-UE mill-1 ta’ Ottubru 2021.
                  
               
                     (3)
                  
                  
                     Fil-31 ta’ Awwissu 2021, il-Kumitat Militari tal-UE appoġġa r-rakkomandazzjoni tal-awtoritajiet militari Taljani.
                  
               
                     (4)
                  
                  
                     Skont id-Deċiżjoni (PESK) 2020/472, il-Kunsill awtorizza lill-Kumitat Politiku u ta’ Sigurtà biex jieħu deċiżjonijiet dwar il-ħatra tal-Kmandant tal-Operazzjoni tal-UE.
                  
               
                     (5)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża,
                  
               ADOTTA DIN ID-DEĊIŻJONI:
         
            Artikolu 1
            Il-Viċi Ammirall Stefano TURCHETTO huwa b’dan maħtur Kmandant tal-Operazzjoni tal-UE tal-operazzjoni militari tal-Unjoni Ewropea fil-Mediterran (EUNAVFOR MED IRINI) mill-1 ta’ Ottubru 2021.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Għandha tapplika mill-1 ta’ Ottubru 2021.
         
         
            Magħmul fi Brussell, it-23 ta’ Settembru 2021.
            
               
                  Għall-Kumitat Politiku u ta' Sigurtà
               
               
                  Il-President
               
               S. FROM-EMMESBERGER
            
         
         
            (1)  ĠU L 101, 1.4.2020, p. 4.